Source: http://www.nav.gov.hu/nav/gyik/szja/szja_2011
Timestamp: 2014-09-30 19:52:41
Document Index: 7646073

Matched Legal Cases: ['§ 27', '§ 27', '§ 75', '§ 75', '§ 72', '§ 2', '§ 18', '§ 32']

NAV - Személyi jövedelemadó - 2011
Főlap / GYIK / Személyi jövedelemadó / Személyi jövedelemadó - 2011
1. Választhat-e átalányadózást az egyéni vállalkozó akkor, ha most kezdi a tevékenységét és nincs munkaviszonya?
2. Ha korábbi években megállapított osztalék 2011-ben kerül kifizetésre, milyen mértékű személyi jövedelemadó kulcs terheli?
3. Mikor szűnt meg az életbiztosítás adókedvezménye?
4. Elhunyt magánszemélyt megillető, de csak halálát követően kifizetett jövedelmek után hogyan kell teljesíteni az adókötelezettséget?
5. Ingó vagyontárgyak értékesítésekor mikor nem keletkezik adófizetési kötelezettség?
6. Vetélkedő vagy verseny - ha az bárki számára azonos feltételekkel kerül meghirdetésre és azon mindenki azonos eséllyel vehet részt – során megszerzett tárgynyeremények után terheli-e adófizetési kötelezettség a juttatót?
7. Tárgynyeremények esetén hogyan alakul az adófizetési kötelezettség 2011. január 1-jétől, ha a nyeremény megszerzése a szerencsejátékok szervezéséről szóló törvényben meghatározott engedélyhez kötött sorsolásos játék vagy ajándéksorsolás keretében történik?
8. Tekinthető-e üzleti ajándéknak az a juttatás, melynek egyedi értéke meghaladja a minimálbér 25 százalékát?
9. 2011. január 1-jétől milyen mértékben és milyen keretek között adható üzleti ajándék.
10. Hány alkalommal és milyen értékben adható csekély értékű ajándék az adóévben?
11. 2011. január 1-jétől kinek adható csekély értékű ajándék és évente hány alkalommal?
12. Az adómentesnek és üzleti ajándéknak nem számító, a minimálbér 1 százalékát meg nem haladó értékű reklám- és egyéb ajándék értéke után terheli-e adófizetési kötelezettség a kifizetőt, ha nem ismeri a juttatásban részesített magánszemély adatait?
13. Az adóéven belül azon hónapok, amelyekre a magánszemélyt többször vagy több kifizetőtől illette meg bér, az adójóváírás tekintetében hány jogosultsági hónapnak számít?
14. Mely hónapokra illeti meg adójóváírás a magánszemélyt?
15. Ha az adóévben a magánszemély jövedelme meghaladja a 2 millió 750 ezer forintot, akkor nem alkalmazható az adójóváírás?
16. 2011. január 1-jétől milyen jövedelem esetén alkalmazható teljes mértékben az adójóváírás?
17. 2011. január 1-jétől mennyi az adójóváírás összege?
18. Az osztalékelőleget miért nem kell az összes jövedelembe beszámítani?
19. 2011. január 1-jétől az összes jövedelembe, mely jövedelmeket nem kell beszámítani?
20. Ha nemzetközi egyezmény alapján a külföldről származó jövedelem más államban adóztatható, akkor ezen jövedelem része az összevont adóalapnak?
21. Mi indokolja azt, hogy az összevont adóalapot és a 27 százalék adóalap-kiegészítést az adóév végén az adóbevallásban vagy a munkáltatói elszámolásban újra meg kell állapítani?
22. Ha a jövedelem után a magánszemély kötelezett a társadalombiztosítási járulék vagy az eho megfizetésére, akkor a bevételből milyen mértékű jövedelmet kell figyelembe venni az adóalap-kiegészítés kiszámításához?
23. Hogyan kell meghatározni a személyi jövedelemadó alapját az összevont adóalapba tartozó jövedelmekből?
24. A nyugdíjat figyelembe kell venni az összevont adóalap megállapításakor? 25. 2011. január 1-jétől mi tartozik az adóterhet nem viselő járandóságból származó jövedelmek közé?
26. Az egyéni vállalkozó által költségként elszámolt vállalkozói kivét és a vállalkozói osztalékalap milyen kulccsal adózik?
27. Van-e kivétel a 16 százalékos kulcs alól?
28. 2011. január 1-jétől milyen mértékű a személyi jövedelemadó ?
29. Elszámolhatja-e költségként az önálló tevékenységet végző magánszemély az e tevékenységből származó bevételével szemben a megfizetett cégautóadót, ha az e tevékenységével összefüggő költségelszámolás miatt keletkezett cégautóadó fizetési kötelezettsége?
30. Mely esetben illeti meg cégautóadó mentesség a háziorvost az általa használt személygépkocsival kapcsolatban?
31. Amennyiben a férj tulajdonában álló személygépkocsit a feleség használja, és a költségelszámolásról határidőben ( 8 napon belül ) nyilatkozik a férj részére, akkor a férj által megfizetett gépjáműadó figyelembe vehető-e a cégautóadó fizetési kötelezettség megállapításánál? 32. Abban az esetben, ha a személygépkocsit ideiglenesen kivonják a forgalomból, akkor nincs gépjárműadó fizetési kötelezettség. Ez vonatkozik a cégautóadóra is?
33. Önkormányzati intézmény üzemeltet személygépkocsit, amivel idős, beteg embereket is szállítanak. Mentesül-e az adófizetési kötelezettség alól?
34. Kell-e útnyilvántartást vezetnie a társas vállalkozásnak abban az esetben, ha fizet cégautót?
35. A megfizetett cégautó adó összegét el lehet költségként számolni a személyi jövedelem adóban?
36. Kiállíthat-e kiküldetési rendelvényt a külföldi cég a vele munkaviszonyban álló külföldi magánszemély részére, aki kiküldetés keretében a külföldi társaság magyarországi leányvállalatánál dolgozik és a munkavállaló a külföldi gazdasági társasággal kötött megállapodás alapján üzleti célra is használja a saját tulajdonában álló, a magyar hatósági nyilvántartásban nem szereplő, külföldi rendszámú személygépkocsiját?
37. Egy kft. tulajdonában belföldi és külföldi rendszámmal rendelkező gépjárművek is vannak. Mely személygépkocsik után kell a cégautóadót megfizetni?
38. Mely járműveket tekintünk személygépkocsinak a cégautóadó szempontjából?
39. Külföldi rendszámú személygépkocsik után kell-e cégautóadót fizetni?
40. Eva alany egyéni vállalkozó vagyok. Személygépkocsimat üzleti célra használom. Kell cégautóadót fizetnem?
41. Cégautóadó szempontjából mi minősül személygépkocsinak? 42. Eva alany betéti társaság tulajdonában áll a személygépkocsi. Kell utána cégautóadót fizetni?
43. Mennyi a cégautóadó mértéke?
44. Ha az adott hónapban a magánszemély egyetlen napon sem számol el költséget az autójára, akkor a következő hónapban nem kell a cégautóadót megfizetnie?
45. Ha a magánszemély csak egyetlen napon számol el költséget az autójára, a következő hónapban meg kell-e fizetnie a cégautóadót?
46. A magánszemély tulajdonában álló vagy általa lízingbe vett személygépkocsi utáni adókötelezettség – főszabály szerint – azon hónap első napjától kezdődik, amelyet megelőző hónapban a tulajdonos vagy a lízingbevevő a személygépkocsira költséget számolt el?
47. A nem magánszemély tulajdonában álló vagy általa lízingbe vett magyar rendszámú gépkocsi után a tulajdonszerzést követő hónap első napjával kezdődig a cégautó adókötelezettség? 48. Helyesen jár el az a társaság, aki a tulajdonában lévő személygépkocsi után cégautóadót fizet, de nem vezet útnyilvántartást?
49. Keletkezik-e cégautóadó fizetési kötelezettsége annak a gépjárművezető-oktatónak, aki csak a 124/1994. (IX.15) Korm. rendelet szerinti költségtérítést kap és személygépkocsija után egyébként más tevékenységre tekintettel nem számol el költséget?
50. Operatív lízing esetén helyes e az a gyakorlat, hogy a lízingbe adó - a cégautóadó alanya áthárítja a megfizetett adót a lízingbe vevőre? 51. Lízingszerződés felmondása esetén a lízingbe adóhoz visszakerülő személygépkocsi után kell e a lízingcégnek cégautóadót fizetnie?
52. Kötelezett-e cégautó adó fizetésére az egyéni vállalkozó, illetve az őstermelő, ha a személygépkocsi után kizárólag havi 500 km-nek megfelelő átalányköltséget számol el?
53. Ha a magánszemély év végén előre nem látható jutalmat kap és ezzel meghaladja az adójóváírás igénybevételének jogosultsági határát, akkor az addig igénybe vett adójóváírás által eredményezett befizetési különbözet 12 százalékát különbözeti bírságként meg kell-e fizetnie?
54. A tételes átalányadózást választó fizetővendéglátást folytató magánszemély arányosíthatja-e az évi 32 ezer forintos adóösszeget abban az esetben, ha év közben megszünteti a tevékenységét?
55. Az adószámmal nem rendelkező magánszemély költségnyilatkozata hiányának ellenére figyelembe veheti-e a kifizető az igazolás nélkül elszámolható 10 százalék költséghányadot az adóelőleg megállapításakor?
56. Érvényesítheti-e a családi kedvezményt a gyermek édesapja, ha a szülők elváltak és a kiskorú gyermek az édesanyánál került elhelyezésre és egyben Ő jogosult a családi pótlékot igénybe venni?
57. Ingatlan esetén értéknövelő beruházásnak számít az a kiadás, amely az ingatlan állagmegóvása céljából merült fel?
58. Ingatlan öröklése esetén milyen összeget lehet figyelembe venni az ingatlan szerzési értékének, ha az illeték az adóbevallás határidejéig nem kerül kiszabásra?
59. Ingatlan ráépítése, bővítése esetén mit lehet az ingatlan megszerzésére fordított összegnek tekinteni?
Igen. (Szja. tv. 50. § (6) bekezdés)
2011. január 1-jétől az osztalékra és az osztalékelőlegre is 16 százalékos adókulcs vonatkozik. (Szja. tv. 66. § (3) bekezdés b) pont) Vissza a tartalomjegyzékhez
2010. január 1-jétől. (2009. évi LXXVII. törvény 206. § (7)-(10) bekezdései)
A magánszemélyt a halálát megelőző tevékenységével összefüggésben megillető, de csak a halálát követően kifizetett jövedelmek adókötelezettségét úgy kell teljesíteni, mintha a magánszemély ezen jövedelmet a halála időpontjában szerezte volna meg. (Szja. tv. 9. § (6) bekezdés).
2011. január 1-jétől az ingó vagyontárgyak értékesítése során akkor nem kell az adót megfizetni, ha az nem haladja meg a 32 ezer forintot. Vagyis a 16 százalékos egykulcsos adózás bevezetése után továbbra is 200 ezer forintig adómentes az ingóértékesítésből származó jövedelem. (Szja. tv. 11. § (3) bekezdés b) pont, 58. § (7) bekezdés)
Igen. Az Szja. tv-nek a nem vetélkedő vagy verseny keretében juttatott tárgynyereményekre vonatkozó rendelkezéseit kell ekkor is irányadónak tekinteni, vagyis az adó alapja a nyeremény piaci értékének az 1,19-szerese, mely után a juttatónak 16 százalék adót kell fizetnie (korábban a természetbeni juttatásokra irányadó adózási szabályokat kellett alkalmazni). (Szja. tv. 76. § (5) bekezdés)
Nem pénzbeni nyeremény esetén az adó alapja a nyeremény piaci értékének az 1,19-szerese. A 16 százalék adó - ez korábban 33 százalék volt - a nyeremény piaci értéke után a nyeremény juttatóját terheli. (Szja. tv. 76. § (3) bekezdés)
Nem, és ekkor a minimálbér 25 százalékát meg nem haladó rész sem minősül üzleti ajándéknak. Az ilyen jövedelem után jellemzően az összevont adóalapba tartozó, egyéb jövedelemre vonatkozó rendelkezések szerint kell az adókötelezettséget teljesíteni. (Szja. tv. 3. § 27. pont)
Üzleti ajándék a minimálbér 25 százalékát meg nem haladó értékben adható, ha azt a juttató a tevékenységével összefüggő üzleti, hivatali, szakmai, diplomáciai vagy hitéleti kapcsolatok keretében adja. (Szja. tv. 3. § 27. pont)
Személyenként évi három alkalommal adható a minimálbér 10 százalékát meg nem haladó termék, szolgáltatás vagy az ezekre beváltható utalvány, melyek értékének 1,19-szerese után a kifizető 16 százalék személyi jövedelemadót és 27 százalék ehót fizet. (Szja. tv. 70. § (5) bekezdés a) pont)
Csekély értékű ajándékot a munkáltató a munkavállalójának, a munkavállaló és az elhunyt munkavállaló közeli hozzátartozójának, a volt munkáltató vagy jogutódja a nyugdíjas kollégának s annak közeli hozzátartozójának, a szakszervezet a tagjának, nyugdíjas tagjának, a tag, illetve az elhunyt tag közeli hozzátartozójának, a kifizető a szakképző iskolai tanulónak és a kötelező szakmai gyakorlata idejére a hallgatónak adhat. 2011-től adhat a kifizető csekély értékű ajándékot annak a magánszemélynek is, akinek tőle más jövedelme nem származik. (Szja. tv. 70. § (3) bekezdés a) pont)
Igen. A kifizető 16 százalék adót és 27 százalék ehót fizet az adómentesnek és üzleti ajándéknak nem számító, a minimálbér 1 százalékát meg nem haladó értékű reklám- és egyéb ajándék értékének 1,19-szerese után, ha nem ismeri a juttatásban részesülő magánszemély adatait. (Szja. tv. 70. § (3) bekezdés d) pont)
Az a hónap, amikor a magánszemélyt bér illette meg - függetlenül attól a körülménytől, hogy többször vagy több kifizetőtől - egy jogosultsági hónapnak számít. Vagyis egy adóéven belül legfeljebb 12 jogosultsági hónap vehető figyelembe. (Szja. tv. 33. § (2) bekezdés)
Az adójóváírás érvényesítése azokban a hónapokban (ezt hívjuk jogosultsági hónapnak) illeti meg a magánszemélyt, amely hónapokban az adóéven belül bér illette meg. (Szja. tv. 33. § (2) bekezdés)
De igen alkalmazható, csak csökkentett mértékben. A kérdésben szereplő összeget meghaladó rész 12 százalékával csökkenteni kell az adóalap-kiegészítéssel növelt bér 16 százalékát, de a legfeljebb 145 200 forintot, így évi 3 millió 960 ezer forint jövedelem fölött nem érvényesíthető az adójóváírás. (Szja. tv. 33. § (1) bekezdés b) pont)
Az adójóváírás teljes egészében akkor érvényesíthető, ha a magánszemély összes jövedelme az adóévben nem haladja meg a 2 millió 750 ezer forintot. (Szja. tv. 33. § (3) bekezdés)
Az adójóváírás a bér adóalap-kiegészítéssel növelt összegének a 16 százaléka, de jogosultsági hónaponként legfeljebb 12 100 forint, évente pedig 145 200 forint. (Szja. tv. 33. § (1) bekezdés a) pont)
Azért, mert az osztalékelőleg vagy annak azon része, amelyik osztalékká válik, a beszámoló elfogadásának az évében lesz része a magánszemély összes jövedelmének. (Szja. tv. 3. § 75. pont bc) alpont)
Az ingatlan átruházásából, vagyoni értékű jog visszterhes alapításából, átruházásából, megszüntetéséből, az arról való végleges lemondásból származó, az összevont adóalapba nem tartozó jövedelmet, a munkaviszony jogelenes megszüntetésére tekintettel a bírósági ítélet alapján fizetett összeget, valamint az osztalékelőleget. (Szja. tv. 3. § 75. pont b) alpont)
Nem, de az összes jövedelem számításakor figyelembe kell venni. (Szja. tv. 29. § (1) bekezdés)
Az összevont adóalapot, illetve az adóalap-kiegészítés összegét az adóév végén az adóbevallásban vagy a munkáltatói elszámolásban az adóelőleg megállapításánál figyelembe vett adóalap-kiegészítéstől függetlenül kell megállapítani, mivel az adóelőleg-fizetésnél ismert jövedelemre alkalmazott adóalap-kiegészítés - az elszámolható költségek végleges alakulásától függően - nem tekinthető véglegesnek, azt az összevont adóalapba véglegesen beszámító jövedelem alapján kell megállapítani. (Szja. tv. 29. § (4) bekezdés)
A magánszemély akkor kötelezett a társadalombiztosítási járulék vagy az eho megfizetésére, ha például a bevétele nem kifizetőtől vagy ingatlan bérbeadásából származik. A bevétel 78 százalékát kell jövedelemként figyelembe venni az adóalap-kiegészítés kiszámításához akkor, ha a magánszemély ezen terheket költségként nem számolja el, vagy azt megtérítik a számára. (Szja. tv. 29. § (1) bekezdés)
„Bruttósítással”, vagyis a 27 százalékos adóalap kiegészítés hozzáadásával kell meghatározni. (Szja. tv. 29. § (3) bekezdés)
24. A nyugdíjat figyelembe kell venni az összevont adóalap megállapításakor? 2011.05.20.
Nem. (Szja. tv. 29. § (1) bekezdés)
25. 2011. január 1-jétől mi tartozik az adóterhet nem viselő járandóságból származó jövedelmek közé?
A nevezett időponttól az Szja. tv. 3. § 72. pontja hatályon kívül került, így megszűnt az adóterhet nem viselő járandóság fogalma. (2010. évi CXXIII. törvény 32. § 2. pont)
16 százalékkal. (Szja. tv. 49/C. §)
Igen. Az egyik kivétel az egyéni vállalkozó vállalkozói személyi jövedelemadója, amely 500 millió forintos éves adóalapig 10 százalék, fölötte változatlanul 19 százalék. A másik kivétel a tartós befektetésből származó jövedelem hozama utáni személyi jövedelemadó, amely hároméves lekötés esetében továbbra is 10 százalékos kulccsal adózik, míg az ötéves lekötés elteltével megszerzett hozam változatlanul adómentes. (Szja. tv. 49/B. 9 bekezdés, 67/B. § (5) bekezdés)
Az adó mértéke a kérdésben szereplő időponttól – a törvényben meghatározott kivételtől eltekintve – valamennyi jövedelem után egységesen 16 százalék. (Szja. tv. 8. § (1) bekezdés)
Igen, a személyi jövedelemadóról szóló 1995. évi CXVII. törvény 3. számú mellékletének I.10. pontja alapján.
Ha a háziorvos kizárólag az OEP által finanszírozott tevékenységével összefüggésben számol el költséget.
31. Amennyiben a férj tulajdonában álló személygépkocsit a feleség használja, és a költségelszámolásról határidőben ( 8 napon belül ) nyilatkozik a férj részére, akkor a férj által megfizetett gépjáműadó figyelembe vehető-e a cégautóadó fizetési kötelezettség megállapításánál? 2011.05.20.
A cégautóadó fizetési kötelezettség is a tulajdonost terheli alapesetben, aki a Gjt. 17/F. §-a szerint az általa határidőben megfizetett gépjárműadót levonhatja. Vissza a tartalomjegyzékhez
32. Abban az esetben, ha a személygépkocsit ideiglenesen kivonják a forgalomból, akkor nincs gépjárműadó fizetési kötelezettség. Ez vonatkozik a cégautóadóra is?
Nem, amennyiben a cégautóadó fizetési kötelezettséget a személygépkocsi tulajdonjoga alapozza meg, akkor a nem magánszemély tulajdonosoknak a forgalomból történő kivonás időtartamára is meg kell fizetniük a cégautóadót.
Nem, mivela betegségmegelőző vagy gyógyító céllal, szociális céllal, az egészségkárosodott, hátrányos helyzetűek segítésére létrehozott alapítvány, közalapítvány, egyesület, köztestület, által üzemeltett személygépkocsik mentesülnek a cégautóadó fizetése alól. Vissza a tartalomjegyzékhez
Igen, annak ellenére, hogy a kiküldetési rendelvényt kiállító külföldi anyacég az adózás rendjéről szóló 2003. évi XCII. törvény 178. § 18. pontja alapján nem minősül kifizetőnek. Ugyanis, ha a két érintett ország között van kettős adóztatás elkerüléséről szóló nemzetközi egyezmény, akkor az egyezményeknek az egyenlő elbánás elvéről szóló cikkéből kiindulva (az egyik szerződő állam állampolgárát nem lehet kedvezőtlenebbül kezelni a másik szerződő államban annál, mint ennek a másik államnak az állampolgárait) nem kifogásolható, ha a személyi jövedelemadóról szóló 1995. évi CXVII. törvény szerinti tartalommal az anyacég kiküldetési rendelvényt állít ki a Magyarországra kirendelt munkavállalója saját tulajdonú gépkocsijának hivatalai célú használatáról és a gépkocsi-használattal kapcsolatban felmerülő kiadásokat annak alapján téríti meg. Vissza a tartalomjegyzékhez
A társaságnak egyrészről a tulajdonában álló, belföldi rendszámú személygépkocsik után mindenképpen meg kell fizetnie a cégautóadót. A külföldi rendszámú személygépkocsik után az adót csak akkor kell megfizetni, ha a társaság bármilyen, a járművel kapcsolatos költséget, ráfordítást – ide értve az értékcsökkenési leírást is – számol el. Vissza a tartalomjegyzékhez
A négy, illetve három gumiabroncskerékkel felszerelt olyan gépjármű, amely a vezetővel együtt legfeljebb nyolc felnőtt személy szállítására alkalmas, azzal, hogy ide tartozik a benzinüzemű, a dízelüzemű, a gázüzemű személygépkocsi, a versenyautó, az önjáró lakóautó. Személygépkocsinak minősül továbbá az a vegyes használatú, 2500 kg-ot meg nem haladó megengedett együttes tömegű, olyan gépjármű (nagy rakodóterű személygépkocsi), amelynek rakodótere gyárilag kialakítva kettőnél több utas szállítására alkalmas, de kézzel egyszerűen oldható ülésrögzítése révén a felhasználás szerinti terhek szállítására bármikor átalakítható a válaszfal mögötti rakodótér, ideértve azt az esetet is, ha az ülés eltávolítására visszafordíthatatlan műszaki átalakítással került sor. A kizárólag elektromos üzemű gépjármű nem tekinthető személygépkocsinak a cégautóadó szempontjából. Vissza a tartalomjegyzékhez
Igen, az adó a külföldi rendszámmal ellátott személygépkocsikra is kiterjed, ha a személygépkocsi után költséget számoltak el. Ez esetben azonban nem a személygépkocsi tulajdonosa, hanem az a személy köteles az adót megfizetni, aki a gépjárművel kapcsolatban a személyi jövedelemadóról szóló törvény vagy a számvitelről szóló törvény szerint költséget számol el. Vissza a tartalomjegyzékhez
Nem. Magánszemélyek (a cégautóadó szempontjából az egyéni vállalkozó is magánszemély) esetében csak akkor keletkezik 2009. február 1-jétől cégautóadó fizetési kötelezettség, ha a magánszemély tételes költségelszámolást alkalmaz. Az eva alany egyéni vállalkozó nem számolhat el költségeket, ezért a cégautóadó megfizetésére sem köteles.
41. Cégautóadó szempontjából mi minősül személygépkocsinak? 2011.05.20.
A személyi jövedelemadóról szóló 1995. évi CXVII. törvény szerinti személygépkocsi ide nem értve a gépjárműadóról szóló 1991. évi LXXXII. törvény 17/A.§ (1) bekezdésében foglaltakat
42. Eva alany betéti társaság tulajdonában áll a személygépkocsi. Kell utána cégautóadót fizetni?
Igen. Minden társaság köteles a tulajdonában álló, belföldön nyilvántartásba vett személygépkocsi után a cégautóadót megfizetni, függetlenül a választott adózási módtól.
1600 cm3 hengerűrtartalom vagy 1200 cm3 kamratérfogat alatti járművek esetében havi 7 ezer forint, minden más személygépkocsi esetén havi 15 ezer forint.
Ebben az esetben nem kell az adót megfizetnie.
47. A nem magánszemély tulajdonában álló vagy általa lízingbe vett magyar rendszámú gépkocsi után a tulajdonszerzést követő hónap első napjával kezdődig a cégautó adókötelezettség? 2011.05.20.
48. Helyesen jár el az a társaság, aki a tulajdonában lévő személygépkocsi után cégautóadót fizet, de nem vezet útnyilvántartást?
Ebben az esetben a gépjárművezető-oktatónak nem keletkezik cégautóadó fizetési kötelezettsége.
50. Operatív lízing esetén helyes e az a gyakorlat, hogy a lízingbe adó - a cégautóadó alanya áthárítja a megfizetett adót a lízingbe vevőre? 2011.05.20.
Ez a gyakorlat nem kifogásolható, ugyanis az a bérleti díj részévé válik. Amennyiben a lízingbe vevő a személygépkocsi üzemben tartója, akkor a gépjárműadót neki kell megfizetnie, így az operatív lízingbe adó a gépjárműadót nem tudja levonni a cégautóadóból.
51. Lízingszerződés felmondása esetén a lízingbe adóhoz visszakerülő személygépkocsi után kell e a lízingcégnek cégautóadót fizetnie?
Nem. (Szja. tv. 48. § (4) bekezdés b) pont)
Nem. (Szja. tv. 57/A. § (4) bekezdés)
Igen. (Szja. tv. 47. § (2) bekezdés aa) alpont)
Nem. (Szja. tv. 29/A. § (3) bekezdés a) pont)
Igen, ha az állagmegóvás az ingatlan átruházást megelőző 24 hónapon belül történt és annak értéke meghaladja az átruházásról szóló szerződésben szereplő bevétel 5 százalékát. (Szja. tv. 3. § 32. pont b) alpont)
Ebben az esetben öröklésnél a hagyatéki eljárás során feltüntetett értéket kell szerzési értékként figyelembe venni. Természetesen, ha az illetékhatározat később ettől eltérő értéket tartalmaz, akkor a személyi jövedelemadó bevallás önellenőrzéssel módosítható. (Szja. tv. 62. § (2) bekezdés f) pont)
Ingatlan megszerzésére fordított értéknek számít ráépítés, bővítés esetén az az összeg, amely az építő (építtető) magánszemély vagy házastársa nevére kiállított számlákon szerepel, de legalább a beépített anyag értéke. (Szja. tv. 62. § (2) bekezdés e) pont)